**Likumprojekta “Grozījumi Augu aizsardzības aizsardzības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Augu aizsardzības likumā” (turpmāk  – likumprojekts) izstrādāts, lai īstenotu Eiropas Parlamenta un Padomes 2014. gada 22. oktobra Regulā Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula Nr. 1143/2014) noteiktos Eiropas Savienības dalībvalstu pienākumus attiecībā uz invazīvām svešzemju sugām (turpmāk – invazīvām sugām). Šis likumprojekts tiek virzīts vienlaicīgi ar likumprojektu “Grozījumi Sugu un biotopu aizsardzības likumā”, jo likumprojekta “Grozījumi Augu aizsardzības likumā” pārejas noteikumos ir ietverta atsauce uz to, ka IV1 nodaļas un 5. panta 16. punkta un 17. punkta izslēgšana stājas spēkā vienlaikus ar atbilstošo grozījumu likumprojektā “Grozījumi Sugu un biotopu aizsardzības likumā” spēkā stāšanos. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai noteiktu Valsts augu aizsardzības dienesta kompetenci invazīvo augu sugu jomā un pilnveidotu esošo normatīvo regulējumu, kā arī lai īstenotu Regulā Nr. 1143/2014 Eiropas Savienības (turpmāk – ES) dalībvalstīm noteiktos pienākumus. Likumprojektā ietvertās tiesību normas ir saskaņā ar 2019. gada 27. augustā Ministru kabinetā izskatīto precizētajā informatīvajā ziņojuma projektā “Par invazīvām svešzemju sugām un kompetenču sadalījumu” (VSS-938) noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Invazīvās sugas ir sugas, kas nav raksturīgas konkrētajai teritorijai, tās izplatās ļoti strauji, tām nav dabisko ienaidnieku, tās dominē un izkonkurē vietējās sugas. Invazīvās sugas ir nopietns drauds gan bioloģiskajai daudzveidībai, gan dabiskajām ekosistēmām, kas nodrošina kā dabiskos regulējošos pakalpojumus – gaisa kvalitāti, ūdens noteces regulāciju, novēršot plūdus, un daudzus citus, tā arī resursus tautsaimniecības nozarēm – auglīgu augsni, augstvērtīgus mežus. Uz to norāda arī Eiropas Parlaments un Padome, 2014. gada 22. oktobrī pieņemot Regulu Nr. 1143/2014, kas paredz proaktīvu rīcību visās ES dalībvalstīs, tajā skaitā Latvijā.Šobrīd nacionālais normatīvais regulējums par invazīvajām sugām ir noteikts tikai attiecībā uz augiem – Augu aizsardzības likuma 18.¹ un 18.² pantā, kā arī uz tā pamata izdotajos Ministru kabineta 2008. gada 30. jūnija noteikumos Nr. 467 “Invazīvo augu sugu izplatības ierobežošanas noteikumi” (turpmāk – MK noteikumi Nr. 467), Ministru kabineta 2008. gada 30. jūnija noteikumos Nr. 468 “Invazīvo augu sugu saraksts” (turpmāk – MK noteikumi Nr. 468) un Ministru kabineta 2008. gada 14. jūlija noteikumos Nr. 559 “Invazīvo augu sugas – Sosnovska latvāņa – izplatības ierobežošanas noteikumi” (turpmāk – MK noteikumi Nr. 559). MK noteikumos Nr. 468 ir iekļauta viena augu suga – Sosnovska latvānis *Heracleum sosnowskyi*. Sosnovska latvānis arī ir vienīgā invazīvā suga, kuras iznīcināšanai un izplatības ierobežošanai Latvijā ir veikti plaša mēroga pasākumi un zemes īpašniekiem šīs sugas izplatības ierobežošana ir pienākums. Neskatoties uz iepriekš minēto, Sosnovska latvāņa izplatību Latvijā nav izdevies samazināt. 2006. gada 6. jūnijā tika apstiprināta “Latvāņu izplatības ierobežošanas programma 2006. – 2012. gadam”, kuras ietvaros laikā, kamēr tika piešķirti budžeta līdzekļi monitoringa un kontroles veikšanai, pirmreizējā izplatības noteikšanā tika uzmērīti 10 802 ha ar latvāni invadēto teritoriju. Pēc 2008. gada valsts mēroga monitorings un kontrole nav notikusi, jo tam no budžeta nav bijuši piešķirti finanšu līdzekļi. Saskaņā ar Valsts augu aizsardzības dienesta tīmekļvietnē[[1]](#footnote-2) pieejamo informāciju visvairāk ar latvāni invadēto teritoriju ir Vidzemes reģionā (4234,82 ha) un Latgales reģionā (2360,98 ha).Saskaņā ar Regulas Nr. 1143/2014 4. līdz 24. un 30. līdz 32. pantam dalībvalstīm ir daudz plašāki pienākumi gan attiecībā uz augu sugām, gan dzīvnieku sugām, kuri esošajā normatīvajā regulējumā nav iekļauti, kā arī nav noteiktas kompetentās iestādes. Tāpat Regulas Nr. 1143/2014 4. pants paredz, ka izplatības ierobežošanas un iznīcināšanas pasākumi ir piemērojami attiecībā uz visām invazīvajām sugām, kas rada bažas ES. 2016. gada 13. jūlijā spēkā stājās Komisijas īstenošanas Regula (ES) 2016/1141, *ar ko atbilstīgi Eiropas Parlamenta un Padomes Regulai (ES) Nr.1143/2014 pieņem sarakstu ar invazīvajām svešzemju sugām, kas rada bažas Savienībai* (turpmāk – saraksts). 2017. gada 12. jūlijā tika pieņemts invazīvo sugu saraksta papildinājums – Komisijas Īstenošanas regula (ES) 2017/1263 (2017. gada 12. jūlijs), *ar ko atjaunina sarakstu, kurā uzskaitītas invazīvās svešzemju sugas, kas rada bažas Savienībai, un kurš atbilstīgi Eiropas Parlamenta un Padomes Regulai (ES) Nr. 1143/2014 izveidots ar Īstenošanas regulu (ES) 2016/1141*, iekļaujot 49 augu un dzīvnieku sugas, no kurām Latvijā savvaļā sastopamas ir desmit, bet astoņas pieejamas tirdzniecībā vai sastopamas privātās kolekcijās, savukārt vēl piecas sugas Latvijā šobrīd nav sastopamas, taču tās ir konstatētas kādā no pārējām boreālā bioģeogrāfiskā reģiona valstīm (Zviedrija, Dānija, Somija, Igaunija, Lietuva). 2019. gada 25. augustā stājās spēkā Komisijas Īstenošanas regula (ES) 2019/1262, *ar ko groza Īstenošanas regulu (ES) 2016/1141, lai atjauninātu sarakstu ar invazīvajām svešzemju sugām, kas rada bažas Savienībai*. Šis ir jau otrais saraksta papildinājums kopā ietverot 66 sugas, taču normatīvais regulējums mūsu valstī joprojām nav sakārtots. Daudzas Regulā paredzētās darbības nav paveiktas paredzētajos termiņos, arvien palielinoties varbūtībai, ka pret Latviju var tikt sākta pārkāpumu procedūra. Saskaņā ar Tieslietu ministrijas 2019. gada 9. aprīļa vēstuli Nr. 1-13.2/1266 par EK izdoto paziņojumu “Izmaiņas vienreizēju soda maksājumu un dienas kavējuma naudas aprēķina metodē, kuras Komisija ierosinājusi saistībā ar pārkāpumu procedūrām Eiropas Savienības Tiesā”, var secināt, ka pat tikai minimālā soda nauda Regulas neieviešanas vai nepilnīgas ieviešanas gadījumā 2 – 5 reizes (atkarībā no Regulas ieviešanas gada) pārsniegs iestāžu izmaksas Regulā noteikto jauno funkciju īstenošanai, bez tam soda naudas samaksa neatbrīvos dalībvalsti no saistību izpildes.Arvien lielākas problēmas Latvijā rada invazīvā suga – Spānijas kailgliemezis (*Arion vulgaris)*. Lai arī šī suga nav iekļauta Regulas Nr. 1143/2014 sarakstā, jo sugas dabiskais izplatības areāls ir Ibērijas pussala un Dienvidfrancija, nepieciešamība ierobežot tā izplatību ir ļoti aktuāla. Šobrīd Latvijā jau ir vairāk nekā 60 pārbaudītas atradnes un vēl 26 nepārbaudītas (dati uz 2020. gada 5. jūniju), bet bez izmaiņām likumdošanā nevar sagatavot Latvijas invazīvo sugu sarakstu, kurā iekļaut *Arion vulgaris,* kā arī koordinēta valsts mēroga ierobežošana nav iespējama.Regulā Nr. 1143/2014 noteikto pienākumu īstenošanai saskaņā ar informatīvo ziņojumu ir sagatavoti divi likumprojekti – “Grozījumi Sugu un biotopu aizsardzības likumā” un “Grozījumi Augu aizsardzības likumā”, kuri tiek virzīti vienlaicīgi, lai nodrošinātu vienmērīgu pāreju no esošā regulējuma uz jauno.1) Likumprojekts paredz papildināt Augu aizsardzības likuma 4. panta ceturto daļu, kas nosaka Valsts augu aizsardzības dienesta kompetenci invazīvo sauszemes augu jomā ar pienākumiem, kas izriet no Regulas Nr. 1143/2014. Saskaņā ar likumprojektā “Grozījumi Sugu un biotopu aizsardzības likumā” paredzēto deleģējumu Ministru kabinetam izdot “invazīvo sugu introdukcijas un izplatīšanās profilakses un pārvaldības noteikumus”, tajos, ņemot vērā funkciju fragmentāciju, nepieciešamību funkcijas veikt gan atsevišķi, gan savstarpējā sadarbībā, tiks noteiktas visas kompetentās institūcijas, t.sk. Valsts augu aizsardzības dienests, kurām atsevišķas konkrētas funkcijas, pienākumus un uzdevumus noteiks Ministru kabinets. Detalizēts noteikumu apraksts veikts likumprojekta “Grozījumi Sugu un biotopu aizsardzības likumā” anotācijas 4. lpp.2) Likumprojektā paredzēts izslēgt deleģējumu Ministru kabinetam izdot noteikumus par invazīvo augu sugu sarakstu, jo šajā sarakstā atbilstoši spēkā esošajam regulējumam var iekļaut tikai augu sugas. Savukārt, likumprojekts “Grozījumi Sugu un biotopu aizsardzības likumā” paredz noteikt Ministru kabinetam plašāku deleģējumu – izdot noteikumus, kurā iekļaut gan invazīvos augus, gan dzīvniekus. Augu aizsardzības likuma 5. panta 16. punkts, saskaņā ar kuru izdoti MK noteikumi Nr. 468, zaudēs spēku vienlaikus ar likumprojekta “Grozījumi Sugu un biotopu aizsardzības likumā” 4. panta 23. punktā minēto Ministru kabineta noteikumu par visu invazīvo sugu sarakstu spēkā stāšanos.3) Likumprojektā paredzēts izslēgt deleģējumu Ministru kabinetam izdot MK noteikumus Nr. 467, jo likumprojekts “Grozījumi Sugu un biotopu aizsardzības likumā” paredz noteikt Ministru kabinetam plašāku deleģējumu – izdot sugu izplatības ierobežošanas noteikumus, kurā iekļaut gan invazīvos augus, gan dzīvniekus. Augu aizsardzības likuma 5. panta 17. punkts, saskaņā ar kuru izdoti MK noteikumi Nr. 467, zaudēs spēku vienlaikus ar likumprojekta “Grozījumi Sugu un biotopu aizsardzības likumā” 4. panta 21. punktā minēto Ministru kabineta noteikumu spēkā stāšanos.4) Likumprojekts paredz izslēgt Augu aizsardzības likuma IV1 nodaļu “Invazīvo augu sugu izplatības ierobežošana un izplatības apzināšana”. Šis regulējums ir attiecināms tikai uz augiem, taču jaunās normas likumprojektā “Grozījumi Sugu un biotopu aizsardzības likumā” ietvers nosacījumus gan par invazīvajiem augiem, gan par dzīvniekiem vienuviet, līdz ar to nav nepieciešams saglabāt šaurākas, dublējošās normas Augu aizsardzības likumā.5) Likumprojekts paredz noteikt jaunus pārejas noteikumus, lai nodrošinātu, ka MK noteikumi Nr. 467 un MK noteikumi Nr. 468 būtu spēkā visu jaunā regulējuma ieviešanas laiku un netiktu pārtraukta esošā normatīvo aktu sistēma.6) Lai izvairītos no normu dublēšanās ar likumprojektu “Grozījumi Sugu un biotopu aizsardzības likumā”, no likumprojekta paredzēts izslēgt 25. pantu “Invazīvo augu sugu izplatības pieļaušana”, izslēgt 27. panta “Kompetence administratīvo pārkāpumu procesā” trešo daļu un izteikt 27. panta pirmo daļu jaunā redakcijā, izslēdzot tajā 25. pantu. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojektu izstrādāja Vides aizsardzības un reģionālās attīstības ministrija.  |
| 4. | Cita informācija | Likumprojekts balstīts uz informatīvo ziņojumu. Informatīvā ziņojuma izstrādē piedalījušās un informatīvo ziņojumu saskaņojušas Finanšu ministrija, Valsts kanceleja, Tieslietu ministrija, Zemkopības ministrija un Valsts augu aizsardzības dienests. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt. | Noteiktie pienākumi un atbildība zemes īpašniekiem vai tiesiskajiem valdītājiem, kuru īpašumā vai valdījumā ir sastopamas invazīvās sugas, uzņēmējiem, tirdzniecības vietām, pētniecības iestādēm, kā arī jebkurai citai fiziskai vai juridiskai personai, kas izmanto vai varētu izmantot invazīvās sugas tiks iekļauti likumprojektā “Grozījumi Sugu un biotopu aizsardzības likumā”. |
| 2. | Tiesiskā regulējuma ietekme uz tautsaimniecību un administratīvo slogu | Ar izmaiņām Likumprojektā un likumprojektā “Grozījumi Sugu un biotopu aizsardzības likumā” tiks pastiprināta bioloģiskās daudzveidības un ekosistēmu aizsardzība pret invazīvām sugām, vienlaicīgi uzlabojot apstākļus zemkopības nozarēm, kuru ienākumi un attīstība ir atkarīga no dabas resursu ilgtspējas un daudzveidības. Prioritāra nozīme ir profilaksei, jo tā izmaksu ziņā ir lietderīgāka nekā reaģēšana uz notikušu faktu. Pēc invazīvas sugas parādīšanās Latvijā visefektīvākā un izmaksu ziņā lietderīgākā ir pēc iespējas drīzāka populācijas iznīcināšana, kamēr īpatņu skaits vēl ir neliels. Līdz ar to ilgtermiņā tautsaimniecības sloga ievērojams samazinājums ir agrīna invazīvo sugu atklāšana un ātra iznīcināšana nevis plaši izplatījušos sugu ierobežošana.Invazīvo sugu izmantošana tiks ierobežota – tā būs iespējama vienīgi juridiskām personām atsevišķos gadījumos, saņemot atļauju, kas palielinās kompetento iestāžu administratīvo slogu, taču nebūtiski, jo invazīvās sugas šobrīd netiek plaši izmantotas. Tiesiskā regulējuma īstenošana nedaudz palielinās Valsts augu aizsardzības dienesta administratīvo slogu, jo Valsts augu aizsardzības dienestam tiek noteiktas jaunas funkcijas. |
| 3. | Administratīvo izmaksu monetārs novērtējums | Iespējamās informācijas sniegšanas, pieņemšanas, apstrādes vai uzglabāšanas izmaksas ir nepietiekami konkrēti novērtējamas gan iespējamiem invazīvo sugu izmantotājiem, gan kompetentajām iestādēm, īpaši ņemot vērā funkciju sadrumstalotību starp iestādēm. |
| 4. | Atbilstības izmaksu monetārs novērtējums | Iespējamās atbilstības izmaksas fiziskām vai juridiskām personām ir nepietiekami konkrēti novērtējamas, to monetārais novērtējums ir problemātisks, jo invazīvu sugu pārvaldības pasākumi balstīti uz izmaksu un ieguvumu analīzi, kas katrai sugai ir atšķirīgi.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **0** | **0** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 |  0 |
| 5. Precizēta finansiālā ietekme | X |  0 | X | **0** | X | **0** | **0** |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |  |  |  |  |
| --- | --- | --- | --- | --- |
| **Izdevumi** | **2020. gads**  | **2021. gads** | **2022. gads** | **Turpmāk katru gadu**  |
| atlīdzība  | 42 170\* *euro* | 31 280 *euro* | 31 280 *euro* | 31 280 *euro* |

\* Valsts augu aizsardzības dienestam nepieciešamais finansējums gadā – monitoringam, Ģeogrāfiskās informācijas sistēmām (turpmāk – ĢIS) un datubāzei – 29 838 *euro*, ĢIS licences iegādei vienreizēji – 10 890 *euro*.\*Valsts meža dienests nepieciešamais finansējums gadā – datubāzes pilnveidošanai un datu apkopošanai – 1442 *euro*.Izdevumu aprēķini par iestādēm nepieciešamo finansējumu jauno funkciju veikšanai iekļauti informatīvajā ziņojumā un atspoguļoti ar šo likumprojektu vienlaikus virzāmā likumprojekta “Grozījumi Sugu un biotopu aizsardzības likumā” anotācijas III. sadaļā *Tiesību akta projekta ietekme uz valsts budžetu un pašvaldību budžetiem*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |  |
| 7. Amata vietu skaita izmaiņas | Amata vietu skaita izmaiņas resorā netiek plānotas. |
| 8. Cita informācija | Saskaņā ar vienlaikus virzāmā likumprojekta “Grozījumi Sugu un biotopu aizsardzības likumā” 2020. gada 4. marta atzinumā minēto, Zemkopības ministrija nepieciešamo papildu finansējuma pieprasījumu iesniegs kā pieteikumu prioritārajiem pasākumiem 2021. - 2023. gadam, kas tiks izskatīts likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai īstenotu Regulā Nr. 1143/2014 noteiktos Eiropas Savienības dalībvalstu pienākumus, vienlaikus ar likumprojektu tiek virzīts arī likumprojekts “Grozījumi Sugu un biotopu aizsardzības likumā”, kurā tiks ietvertas invazīvās dzīvnieku sugas, kuras šobrīd Latvijas regulējumā nav iekļautas, kā arī pārcelts Augu aizsardzības likumā ietvertais regulējums par invazīviem augiem.Vienlaikus tiks izslēgta Augu aizsardzības likuma IV1 nodaļa “Invazīvo augu sugu izplatības ierobežošana un izplatības apzināšana”.Likumprojektā paredzēts izslēgt deleģējumu Ministru kabinetam izdot *noteikumus par invazīvo augu sugu sarakstu*, jo šajā sarakstā atbilstoši spēkā esošajam regulējumam var iekļaut tikai augu sugas. Augu aizsardzības likuma 5. panta 16. punkts, saskaņā ar kuru izdoti MK noteikumi Nr. 468, zaudēs spēku vienlaikus ar Ministru kabineta noteikumu par invazīvo sugu sarakstu, kas noteikti Sugu un biotopu aizsardzības likuma 4. panta 23. punktā, spēkā stāšanos.Likumprojektā paredzēts izslēgt deleģējumu Ministru kabinetam izdot *noteikumus par invazīvo augu sugu izplatības ierobežošanas kārtību, par kārtību, kādā invazīvo augu suga tiek iekļauta invazīvo augu sugu sarakstā, par kārtību, kādā tiek veikts invazīvo augu sugu monitorings, valsts uzraudzība un kontrole, par kārtību, kādā valsts pārvaldes iestādes sniedz informāciju par invazīvo augu sugu izplatību pārējās zemes lietošanas mērķu grupās, informācijas saturu, kas ir brīvi pieejams sabiedrībai par invazīvo augu sugu izplatību, kā arī noteikumus par valsts institūciju, kas kontrolē Ministru kabineta noteikto invazīvo augu sugu ievešanu uz valsts robežas, un kārtību, kādā veic invazīvo augu sugu izplatības ierobežošanas pasākumus, konkrētu invazīvo augu sugu ierobežošanas pasākumus un metodes un, ja nepieciešams, darba aizsardzības prasības*. Minētais Augu aizsardzības likuma 5. panta 17. punkts, saskaņā ar kuru izdoti MK noteikumi Nr. 467, zaudēs spēku vienlaikus ar Ministru kabineta noteikumu par invazīvo sugu introdukciju un izplatīšanās profilaksi un pārvaldību, kas noteikti Sugu un biotopu aizsardzības likumprojekta 4. panta 21. punktā, spēkā stāšanos, lai ietvertu invazīvās dzīvnieku sugas, kuras šobrīd Latvijas regulējumā nav iekļautas. |
| 2. | Atbildīgā institūcija | Vides aizsardzības un reģionālās attīstības ministrija  |
| 3. | Cita informācija | Vienlaikus ar likumprojektu tiek virzīts likumprojekts “Grozījumi Sugu un biotopu aizsardzības likumā” . |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 1143/2014.Līdz 2018. gada 13. janvārim bija jāievieš Regulas Nr. 1143/2014 13., 14. un 19.pants. līdz 2018. gada 13. jūlijam jāievieš 31. un 32. pants. Likumprojekts jāpieņem pēc iespējas ātrāk.Likumprojekts “Grozījumi Augu aizsardzības aizsardzības likumā” skar invazīvu **sauszemes** augu sugu jomu, līdz ar to Eiropas Parlamenta un Padomes 2008. gada 17. jūnija Direktīvu 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) likumprojekts neskar. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Likumprojekts veicinās Konvencijas par bioloģisko daudzveidību 8. Panta h) daļas (novērst tādu svešu sugu introdukciju, kuras apdraud ekosistēmas, dzīvotnes vai sugas, kontrolēt vai izskaust tās) un ES bioloģiskās daudzveidības stratēģijas 5. Uzdevuma (apkarot invazīvas svešzemju sugas) īstenošanu.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1143/2014 |
| A | B | C | D |
| 8. pants 2.,5.,7.,8. punkts;9. panta 5. punkts10.panta 1.punkts; 13. panta 1.,2.,3., punkts 14. panta 1. punkts16. panta 1. punkts17. panta 1., 3. punkts.19.panta 1.,2.punkts; 20.panta 1.punkts; 22.pants24.panta 1.,2.punkts; 31.panta 2.,3. punkts.26. pants.32.pants. | Likumprojekta 2. pantā izteiktais Augu aizsardzības likuma 4. panta papildinājums ar 18. punktu; | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrības pārstāvji ir aicināti līdzdarboties, rakstiski sniedzot viedokli par Likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) VARAM tīmekļvietnē [www.varam.gov.lv](http://www.varam.gov.lv) publicēts paziņojumā par līdzdalības iespējām likumprojekta izstrādē [2019. gada 23. janvārī](http://old.varam.gov.lv/lat/lidzd/pazinojumi_par_lidzdalibas_iesp/?doc=26974), bet Ministru kabineta tiesību aktu projektu tīmekļvietnē [2019. gada 28. februārī](http://tap.mk.gov.lv/lv/mk/tap/?pid=40470168). |
| 3. | Sabiedrības līdzdalības rezultāti | Nav saņemti priekšlikumi vai iebildumi.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Nav ietekmes uz pārvaldes institucionālo struktūru. |
| 3. | Cita informācija | Nav |

|  |  |
| --- | --- |
| Vides aizsardzības un reģionālās attīstības ministrs  | A. T. Plešs |

Melnbārde 67026917

mara.melnbarde@varam.gov.lv

1. Skat. <http://www.vaad.gov.lv/> [↑](#footnote-ref-2)